Ацумаса Тотисако

— финансист, менеджер һәм эшҡыуар, Micromanos Corp. (CEO) һәм Microfinance International Corporation (MFIC; 2012 йылға тиклем) компаниялары нигеҙләүсеһе һәм етәксеһе.

 Биографияһы 
Ацумаса Тотисако 1953 йылда Японияла Хиросима префектураһының Ономити ҡалаһында тыуған. Бала сағы тәрән фәҡирлектә уҙа.

1976 йылда Киото ҡалаһының Досися университетында халыҡ-ара сауҙа һәм коммерция өлкәһендә бакалавр дәрәжәһен ала, АҠШ-тың Джордж Вашингтон университетын тамамлай. Тағы ла Мексиканың Гуанахуато университетында () белем ала. Инглиз, испан һәм япон телдәрендә ирекле аралашҡан.

27 йыл дауамында The Bank of Tokyo-Mitsubishi UFJ тигән Токио банкында эшләй, шул иҫәптән 12 йыл буйы Латин Америкалағы (Мексика, Эквадор, Перу һәм Панама илдәрендәге) банктың филиалдарында төрлө вазифалар биләгән. Мексикала булған саҡта ул илдә фәҡирлектең ныҡ таралыуы яулауына аптыраған, һәм бында алынған тәьҫораттар уның киләсәктәге хеҙмәт юлына йоғонто яһай. Банкта эшләгән осорҙа ҙур япон сауҙа компанияларын үҙгәртеп ҡороуҙа, халыҡ-ара синдикат кредиттарын биреүҙә һәм валюта операцияларында ҡатнаша.

 Социаль эшҡыуарлыҡ 
2003 йылда Ацумаса Тотисако банктың баш вәкиле вазифаһында банктағы эшен ҡалдыра. Шул уҡ йылды ике ярҙам итеү ойошмаларына — Microfinance International Corporation һәм Micromanos Corp. ойошмаларына нигеҙ һала һәм уларҙың етәксеһе була.

 Microfinance International Corporation 
Вашингтонда урынлашҡан Microfinance International Corporation (MFIC) компанияһының төп маҡсаты булып банк хеҙмәттәре менән ҡулланмаған Латин Америкаһынан килгән эш мигранттары өсөн бәләкәй сығымлы аҡса күсереүҙәр эшен ойоштороу булып торған. Һуңыраҡ компания мәнфәғәттәре Азия һәм Европағала таралған.

Компания үҙе эшләп сығарған һәм банктарҙы, аҡса күсереү ойошмаларын, мобиль бәйләнеш операторҙарын, электрон киосктарҙы бәйләп тороусы ARIAS системаһын үрләтеү менән шөғөлләнгән.

Аҡса күсереүҙән башҡа компания микрофинанс ойошмаларға ярҙамсы хеҙмәттәр тәҡдим итә башлағандар: кредит ҡайтарыу мөмкинлегенә баһа биреү, эш башҡарыу, ипотека һәм башҡа продукттарҙы ойоштороу булған.

Microfinance International Corporation компанияһындағы Тотисаконың эшмәкәрлеге 2007 йылда Ашока фонды менән юғары баһаланған.

2008 йылда Ацумаса Тотисакоға премия японских инноваций от Нихон кэйдзай симбун (Nikkei) компанияһының япон инновациялары премияһы бирелә.

2009 йылда Тотисако үҙенең ARIAS системаһын Федераль резерв банк менән тоташтырыуға ирешә.

Шул уҡ йылда Newsweek япон редакцияһы Microfinance International Corporation компанияһындағы эшмәкәрлеге өсөн Ацумаса Тотисаконы «Донъяла хөрмәткә ҡаҙанған 100 япон» исемлегенә индерә.

2012 йылда MFIC үҫеше буйынса менеджмент менән ҡаршылыҡтар барлыҡҡа килгәс, Ацумаса Тотисако компанияны ташлап китә.

 Micromanos Corp. 
Micromanos Corp. штаб-фатиры АҠШ-та Мэриленд штатының Роквилл ҡалаһында урынлашҡан. Компания мигранттарға эш табыу һәм эш ресурстарын тәҡдим итеү менән шөғөлләнгән.

Компания аутстаффингтың төрлө йүнәлештәрен ҡунаҡхана бизнесында, төҙөлөштә, ваҡлап һатыу сауҙаһында, йәмәғәт туҡланыуында, нәшриәт эшендә һәм дәүләт контрактары сфераһында үҫтерә.

Компания шулай уҡ сертификациялы медицина кадрҙарын да тәҡдим итә: шәфҡәт туташтарын, ауырыуҙы бағыусыларҙы һ. б.

Micromanos Corp. компанияһының эшмәкәрлеге уңышлы социаль бизнес булараҡ Швабтың социаль эшҡыуарлыҡ фонды менән билдәләнгән.

 Иҫкәрмәләр 

 Һылтанмалар 


Категория:Алфавит буйынса менеджерҙар
Категория:Алфавит буйынса эшҡыуарҙар
Категория:Япония эшҡыуарҙары
Категория:Социаль эшҡыуарҙар
Категория:АҠШ эшҡыуарҙары
Категория:АҠШ-та социаль эшҡыуарлыҡ